මෙහිදී අමාත්‍ය සජිත් ප්‍රේමදාසට ජනාධිපති අපේක්ෂක ධූරය ලබාදෙන්නේ නම් අග්‍රාමාත්‍ය රනිල් වික්‍රමසිංහට ලබාදෙන තනතුර සම්බන්ධයෙන් අදහස් හුවමාරු වූ බවයි සජිත් ප්‍රේමදාස අමාත්‍යවරයාට සමීප ආරංචි මාර්ග සඳහන් කළා.මේ අතර, එක්සත් ජාතික පක්ෂයේ ජනාධිපති අපේක්ෂකයා නම් කිරීම මැතිවරණ කොමිසම මගින් නාමයෝජනා කැඳවීමේ නිවේදනය නිකුත් කිරීමෙන් පසු සිදුකරන බව ජනාධිපති නීතිඥ නිශ්ශංක නානායක්කාර ප්‍රකාශ කළා.කෑගල්ල පොලීසියේ අද පැවති උත්සවයකින් අනතුරුව අදහස් පළ කළ එක්සත් ජාතික පක්ෂ සභාපති අමාත්‍ය කබීර් හෂීම් කියා සිටියේ ජනාධිපති අපේක්ෂකයා සම්බන්ධයෙන් පක්ෂයේ ප්‍රජාතන්ත්‍රවාදී ක්‍රමවේදය අනුව ඉදිරියේදී තීරණයක් ගන්නා බවයි.මේ අතර, එක්සත් ජාතික පක්ෂයේ ජාතික ලැයිස්තුවෙන් පත්කළ මන්ත්‍රීවරයෙකු වන පූජ්‍ය අතුරලියේ රතන හිමියන් සහ පාර්ලිමේන්තු මන්ත්‍රී විජේදාස රාජපක්ෂ සම්බන්ධයෙන් විනය පරීක්ෂණයක් ආරම්භ කර තිබෙනවා.